CELEX: 32015R0616
Language: bg
Date: 2015-02-13 00:00:00
Title: Делегиран регламент (ЕС) 2015/616 на Комисията от 13 февруари 2015 година за изменение на Делегиран регламент (ЕС) № 480/2014 на Комисията що се отнася до позоваванията в него на Регламент (ЕС) № 508/2014 на Европейския парламент и на Съвета

21.4.2015   
               
               
                  BG
               
               
                  Официален вестник на Европейския съюз
               
               
                  L 102/33
               
            ДЕЛЕГИРАН РЕГЛАМЕНТ (ЕС) 2015/616 НА КОМИСИЯТА
      от 13 февруари 2015 година
      за изменение на Делегиран регламент (ЕС) № 480/2014 на Комисията що се отнася до позоваванията в него на Регламент (ЕС) № 508/2014 на Европейския парламент и на Съвета
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), и по-специално член 38, параграф 4, трета алинея, член 68, параграф 1, втора алинея и член 125, параграф 8, първа алинея от него,
      като има предвид, че:
      
                  (1)
               
               
                  Делегиран регламент (ЕС) № 480/2014 на Комисията (2) бе приет преди приемането на Регламент (ЕС) № 508/2014 на Европейския парламент и на Съвета (3).
               
            
                  (2)
               
               
                  Вследствие на приемането на Регламент (ЕС) № 508/2014 три общи позовавания в Регламент за изпълнение (ЕС) № 480/2014 на бъдещия законодателен акт на Съюза относно Европейския фонд за морско дело и рибарство (ЕФМДР) следва да бъдат заменени с конкретни позовавания на Регламент (ЕС) № 508/2014. Първото позоваване в член 6 от Делегиран регламент (ЕС) № 480/2014 се отнася до специалните разпоредби относно ролята, задълженията и отговорността на организациите, прилагащи финансови инструменти. Второто позоваване в член 20 от Делегиран регламент (ЕС) № 480/2014 се отнася до видовете операции или проекти, които са част от операции, които биха могли да се използват за изчисляване на непреките разходи чрез прилагане на единна ставка, установена в съответствие с член 29, параграф 1 от Регламент (ЕС) № 1290/2013 (4). Третото позоваване в член 21 от Делегиран регламент (ЕС) № 480/2014 се отнася до видовете операции или проекти, които са част от операции, които биха могли да се използват за изчисляване на непреките разходи чрез прилагане на единна ставка, установена в съответствие с член 124, параграф 4 от Регламент (ЕС, Евратом) № 966/2012 на Европейския парламент и на Съвета (5).
               
            
                  (3)
               
               
                  Тъй като правилата относно публично-частните партньорства, както са определени в Регламент (ЕС) № 1303/2013, са приложими също за ЕФМДР, е необходимо да се измени приложение III към Делегиран регламент (ЕС) № 480/2014, така че съответната информация относно това дали операцията се изпълнява в структура за публично-частно партньорство също да се съхранява в електронна форма в системата за мониторинг по отношение на ЕФМДР.
               
            
                  (4)
               
               
                  Поради това Делегиран регламент (ЕС) № 480/2014 следва да бъде съответно изменен,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕС) № 480/2014 се изменя, както следва:
      
                  1)
               
               
                  член 6, параграф 1, буква б) се заменя със следното:
                  
                              „б)
                           
                           
                              крайните получатели биват информирани, че финансирането се предоставя по програми, съфинансирани от европейските структурни и инвестиционни фондове, в съответствие с определените изисквания
                              
                                          i)
                                       
                                       
                                          в член 115 от Регламент (ЕС) № 1303/2013 за ЕФРР, ЕСФ и Кохезионния фонд,
                                       
                                    
                                          ii)
                                       
                                       
                                          в член 66, параграф 1, буква в), подточка i) от Регламент (ЕС) № 1305/2013 на Европейския парламент и на Съвета (*) за ЕЗФРСР,
                                       
                                    
                                          iii)
                                       
                                       
                                          в член 97, параграф 1, буква б) от Регламент (ЕС) № 508/2014 на Европейския парламент и на Съвета (**) за ЕФМДР.
                                       
                                    
                        
                     (*)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487);"
						
                  
                     (**)  Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (ОВ L 149, 20.5.2014 г., стр. 1).“"
						
               
            
                  2)
               
               
                  член 20, буква г) се заменя със следния текст:
                  
                              „г)
                           
                           
                              операциите, подкрепяни от ЕФМДР и програмирани по реда на членове 26, 28, 39 или 47 от Регламент (ЕС) № 508/2014.“
                           
                        ;
               
            
                  3)
               
               
                  член 21, буква г) се заменя със следния текст:
                  
                              „г)
                           
                           
                              операциите, подкрепяни от ЕФМДР и програмирани по реда на членове 38, 40, параграф 1, 41, параграф 1, 44, параграф 6, 48, параграф 1, буква д, подточки и), ѝ) или к) или член 80, параграф 1, буква б) от Регламент (ЕС) № 508/2014.“
                           
                        ;
               
            
                  4)
               
               
                  в приложение III, поле за данни 17. „Сведение дали операцията се изпълнява в структура за публично-частно партньорство“ в дясната колона „Фондове, за които тези данни не се изискват“ се заличава следният текст:
                  „Не се прилага за ЕФМДР“.
            Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 13 февруари 2015 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 347, 20.12.2013 г., стр. 320.
      
         (2)  Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ L 138, 13.5.2014 г., стр. 5).
      
         (3)  Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (ОВ L 149, 20.5.2014 г., стр. 1).
      
         (4)  Регламент (ЕС) № 1290/2013 на Европейския парламент и на Съвета от 11 декември 2013 г. за определяне на правилата за участие и разпространение на резултатите в „„Хоризонт 2020“ — рамкова програма за научни изследвания и иновации (2014—2020 г.)“ и за отмяна на Регламент (ЕО) № 1906/2006 текст от значение за ЕИП (ОВ L 347, 20.12.2013 г., стр. 81).
      
         (5)  Регламент (ЕС, Евратом) №o966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).